b"\n_START_ARTICLE_\nTaylor Dooley\n_START_SECTION_\nZgodnje in zasebno \xc5\xbeivljenje\n_START_PARAGRAPH_\nTaylor Marie Dooley se je rodila 23. februarja 1993 v Grosse Pointeu, Michigan, Zdru\xc5\xbeene dr\xc5\xbeave Amerike. Po o\xc4\x8detovi strani ima irske, nem\xc5\xa1ke, angle\xc5\xa1ke in nativo-ameri\xc5\xa1ke korenine, po mamini pa nem\xc5\xa1ke, angle\xc5\xa1ke in belgijske. Ima mlaj\xc5\xa1ea brata po imenu Drew. Vzgojena je bila v duhu kr\xc5\xa1\xc4\x8danske vere, ve\xc4\x8dino otro\xc5\xa1tva pa je pre\xc5\xbeivela v Arizoni, v mestu Glendale, kamor se je dru\xc5\xbeina preselila, ko je imela Taylor Dooley samo \xc5\xa1est let. \xc5\xa0olala se je doma. Obo\xc5\xbeuje igralko Natalie Portman in je zelo dobra prijateljica z igralko AnnaSophio Robb. Njo je spoznala na avdiciji za vlogo v televizijski seriji Drake & Josh leta 2004, ki je na koncu ni dobila: namesto tega jo je dobila AnnaSophia. Zelo dobro se razume tudi z igralko Ryan Newman in njeno sestro Jessico Newman. Je soseda s Taylorjem Lautnerjem, s katerim je igrala v prvemu filmu v svoji karieri, filmu Morski de\xc4\x8dek in deklica iz lave 3D; tudi z njim se precej dobro razume, saj imata podobne interese.\n_START_SECTION_\nKariera\n_START_PARAGRAPH_\nS svojo igralsko kariero je pri\xc4\x8dela s plesanjem in igranjem v gledali\xc5\xa1\xc4\x8du Phoenix Theater's Performance Troop, kmalu za tem pa se je za\xc4\x8dela pojavljati v reklamah za obleke Mary-Kate in Ashley Olsen, izdelke Famous Footwear, Disney Superstar Kids in podobno. Leta 2005 se je preselila v Kalifornijo, ker je dobila vlogo Deklice iz lave v akcijsko-pustolovskem filmu Morski de\xc4\x8dek in deklica iz lave 3D. \xc5\xa0e istega leta je gostja v televizijski seriji U-Pick Live._NEWLINE_Leta 2006 se pojavi v filmih Whitepaddy, Apology in Monster Night (kjer je igrala Dano Ackerman), leta 2008 v televizijski seriji House, leta 2009 pa v The Alyson Stoner Project._NEWLINE_Je \xc4\x8dlanica filmske ekipe Maximum Ride in je od\xc5\xa1la na avdicijo za film Maximum Ride."